Kõnnu vald (Kuusalu kihelkond)
Kõnnu vald (saksa keeles Gemeinde Könda) oli vald Kuusalu kihelkonnas Harjumaal. Vallamaja asus Kolgakülas. Vald loodi 1867. aastal. 1939. aasta valdade reformi käigus läksid Kõnnu valla talude nr. A-23, A-57, A-59–A-61, A-63, A-64 ja A-171 lahus-heinamaatükkide ning Kolga metskonna Suru metsandiku kvartaali nr. 66 maa-alad Vohnja valla koosseisu. Ülejäänud valla alad läksid uue Kõnnu valla koosseisu. Vallas on sündinud riigimees, diplomaat ja sõjaväelane Aleksander Warma, poliitik ja Nõmme linnapea Ludvig Ojaveski, põllumajandusteadlane Aarne Pung, vaimulik Kustav Viise.